

ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2017-02-24 Nr. Tp-3
Šakiai


Posėdis įvyko 2017-02-24 1000-1100 val.


Posėdžio pirmininkas Juozas Puodžiukaitis.


Posėdžio sekretorė Inga Kanapeckienė.


Į rajono tarybą išrinkti 24 nariai (kvorumas – 13), posėdžio pradžioje dalyvauja 20 rajono savivaldybės tarybos narių (registravimo žiniaraštis pridedamas, 1 priedas).


Svarstant atitinkamus klausimus, dalyvauja svečiai ir kviestieji asmenys (priedas, sąrašas pridedamas).  

Juozas Puodžiukaitis. Darbotvarkėje buvo pateikta 16 sprendimo projektų ir vėliau pateiktas vienas papildomas sprendimo projektas. Iš viso sprendimo projektų yra 17.  


BALSAVO: „už“ – 20 (vienbalsiai).

DARBOTVARKĖ:


1. Dėl pritarimo Gelgaudiškio dvaro sodybos operatoriaus atrankai nuomos pagrindais. 

2. Dėl rajono savivaldybės 2017-2019 metų strateginio veiklos plano patvirtinimo. 

3. Dėl rajono savivaldybės 2017 metų biudžeto patvirtinimo. 


4. Dėl turto nurašymo. 

5. Dėl turto perdavimo rajono savivaldybės administracijai. 


6. Dėl turto perdavimo rajono savivaldybės administracijai. 

7. Dėl sutikimo perimti valstybės turtą savivaldybės nuosavybėn ir jo perdavimo. 

8. Dėl uždarosios akcinės bendrovės „Dojus agro“ atleidimo nuo nekilnojamojo turto mokesčio už 2017 metus. 

9. Dėl Šakių rajono savivaldybės aplinkos apsaugos rėmimo specialiosios programos 2016 m. priemonių vykdymo ataskaitos patvirtinimo. 

10. Dėl Šakių rajono savivaldybės aplinkos apsaugos rėmimo specialiosios programos 2017 m. priemonių vykdymo sąmatos patvirtinimo. 

11. Dėl rajono savivaldybės vietinės reikšmės kelių ir rajono savivaldybės vietinės reikšmės gatvių sąrašo patvirtinimo. 


12. Dėl darbo grupės rajono savivaldybės tarybos veiklos ataskaitų (gyventojams) projektams parengti sudarymo. 

13. Dėl rajono savivaldybės tarybos 2016 m. vasario 5 d. sprendimo Nr. T-13 „Dėl rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ papildymo. 

14. Dėl rajono savivaldybės tarybos 2016 m. kovo 18 d. sprendimo Nr. T-92 „Dėl rajono savivaldybės švietimo įstaigų tinklo pertvarkos 2016-2020 metų bendrojo plano patvirtinimo“ pakeitimo. 

15. Dėl Šakių rajono vaikų lopšelio – darželio „Klevelis“ pavadinimo pakeitimo ir nuostatų patvirtinimo.


16. Dėl rajono savivaldybės tarybos 2001 m. sausio 30 d. sprendimo Nr. T-18 „Dėl savivaldybės kaimo kultūros namų reorganizavimo“ pakeitimo. 


17. Dėl rajono savivaldybės tarybos 2015 m. balandžio 30 d. sprendimo Nr. T-39 „Dėl atstovų į Lietuvos savivaldybių asociacijos suvažiavimą išrinkimo“ pakeitimo.


Į posėdžių salę atvyko tarybos narys Martinas Eimutis. Toliau posėdyje dalyvauja 21 tarybos narys.

Romas Pukinskas. Nedalyvausi sprendimo projekto Nr. 8 Dėl uždarosios akcinės bendrovės „Dojus agro“ atleidimo nuo nekilnojamojo turto mokesčio už 2017 metus“ balsavime. 

NUTARTA. Leisti tarybos nariui nedalyvauti svarstant sprendimo projektą  Nr. 8 „Dėl uždarosios akcinės bendrovės „Dojus agro“ atleidimo nuo nekilnojamojo turto mokesčio už 2017 metus“.    

BALSAVO: „už“ – 18, „prieš“ – 1, „susilaikė“ – 2. 

1. SVARSTYTA. Pritarimo Gelgaudiškio dvaro sodybos operatoriaus atrankai nuomos pagrindais klausimas. 


Pranešėjas Vitas Girdauskas, Regioninės plėtros skyriaus vedėjas.

Algimantas Damijonaitis. Ar sugebėsime surasti nuomininką ir kaip bus dirbama? 


Vitas Girdauskas. Koncesija buvo pristatoma laikraščiuose, pramonės konfederacijoje. Koncesininkų buvo ieškoma. Kadangi koncesijos konkursas neįvyko, vasario 21 d. buvo gautas raštas, jog pritariama nuomai. Administracijos direktoriaus įsakymu bus sudaryta nuomos vykdymo, organizavimo grupė, kuri nuo pirmadienio turėtų pradėti darbą, nes turime 14 darbo dienų. 


Algimantas Damijonaitis. Raštas iš LVPA atsirado tik vasario 21 d. Jeigu laikinai mero pareigas einantis tarybos narys nebūtų nuvykęs į ministeriją, manau, to rašto šiandien nebūtų buvę ir viskas būtų prarasta. 


Laurynas Suodaitis. Koks yra siūlomas nuomos terminas?


Vitas Girdauskas. 50 metų.   

NUSPRĘSTA. Pritarti sprendimo projektui (sprendimas Nr. T-23).


BALSAVO: „už“ – 20, „nebalsavo“ - 1.


2. SVARSTYTA. Rajono savivaldybės 2017-2019 metų strateginio veiklos plano patvirtinimo klausimas.


Pranešėjas Vitas Girdauskas, Regioninės plėtros skyriaus vedėjas.   

Laurynas Suodaitis. Noriu paraginti administracijos, savivaldybės tarybos vadovus, kad būtų padirbėta Šakių įvaizdžio gerinimo klausimais, kad būtų pritraukiama išorinės ir užsienio investicijos į rajoną, t.y. pasirengti dosjė su rajono sklypais, pastatais, apie mokesčių lengvatas ir t.t. Tikiuosi, kad Regioninės plėtros skyrius susidarys strategiją, kaip įvaizdį gerinti. 


Vitas Girdauskas. Po išsakytų pastabų komiteto posėdžio metu buvome susitikę su Verslo informacijos centro direktore ir aptarėme kada ir ką planuojame daryti. 

Raminta Bastytė. Kai nuo šių metų galėsime savivaldybėje pasilikti gyventojų pajamų mokestį, tai labai svarbu tampa verslumo skatinimas rajone, nes ką uždirbsime tas ir liks rajone.  Tačiau rajone subjektų nėra daug ir kuriama pridėtinė vertė menka. Pagal Verslo informacijos centro rengtą informaciją matyti, kad atsilikimas rajone išlieka labai ženklus lyginant jį su šalimi. Reikia susitelkti ir peržiūrėti mokestines sąlygas, skatinimo sąlygas. 

Mindaugas Tarnauskas. Gyventojų pajamų mokestis yra pagrindinis savivaldybės išgyvenimo šaltinis. Nors šiais metais jis ir buvo surinktas didesnis, tačiau tai tikrai nėra valdančiosios koalicijos dėka. Valdančioji koalicija per 2 metus nesugebėjo priimti programos, pagal kurią rengiasi dirbti visą kadenciją. Valdžia be vizijos, manau, nėra reikalinga. Skatiname valdančiąją koaliciją priimti programą, viziją pagal kurią rengiatės dirbti likusią kadencijos dalį. 


Irena Haase. Manau, kad tai yra valdančiosios koalicijos reikalas, o ne opozicijos. Biudžetas ir strategija susijusi su visomis sritimis, o ne tik su verslumo skatinimu. Mes tvirtiname visas programas, pagal kurias ir sudaromas biudžetas. Yra verslo plėtros fondas, iš kurio tarybos sprendimais teikiame verslui paramas. Noriu, kad nuo verslo įsteigimo fondo pradžios, būtų pateikta informacija, kiek kuriai įmonei ir kiek suteikta paramos bei koks pasiektas rezultatas. Ar įmonės šiai dienai egzistuojančios ar ne? Kai konkrečiai matysime, kiek kuri įmonė gavo ir kiek iš to išėjo, tuomet mes galėsime diskutuot ar tinkamai skatiname verslumą ir ko reikia dar, kad galėtume padėti verslumui.     

Vitas Girdauskas. Manau, kad šie duomenys bus kai rengsime verslumo skatinimo strategiją. 


Raminta Bastytė. Tokia informacija yra prieinama. Knygoje rašoma, kad „nors ir nedidelę paramą, bet prie verslo plėtros prisidėjo ir Šakių savivaldybės smulkaus ir vidutinio verslo plėtros fondas, kurio negražintina parama, naujiems verslo subjektams, per paskutinius penkerius metus sudarė apie 40 000 Eur“.   


Irena Haase. Aš noriu informacijos ar įmonėje verslas dar vykdomas, o jeigu ne – tai dėl kokių priežasčių (likviduota ar pan.). Gal reikia paramą padidinti, kad galėtų verslą vystyti tokį, kokį numato. Kad reikia žiūrėti į mokesčius ir, galbūt, juos diferencijuoti aš sutinku, bet tai reikia spręsti tada, kai turėsime informaciją ir analizę kokia padėtis yra. 

Arūnas Tarnauskas. Šių metų biudžetas apie 25 mln. Eur, šiai programai, apie kurią dabar kalbame, suplanuota apie 60 000 Eur. Biudžetas pajamose didėja 1,5 mln. Eur, ši programa pajamose didėja apie 20 000 Eur. 


NUSPRĘSTA:


1. Siekiant gerinti Šakių rajono įvaizdį, kad būtų pritraukiamos išorinės ir užsienio investicijos į rajoną, siūloma pasirengti dosjė su rajono sklypais, pastatais, mokesčių lengvatomis ir t.t.


2. Prašyti pateikti informaciją, nuo smulkaus ir vidutinio verslo plėtros fondo įsteigimo pradžios, kiek ir kuriai įmonei suteikta paramos bei koks pasiektas rezultatas. Ar įmonėje verslas dar vykdomas, o jeigu ne – tai dėl kokių priežasčių (likviduota ar pan.). 

3. Pritarti sprendimo projektui (sprendimas Nr. T-24).


BALSAVO: „už“ – 19, „susilaikė“ - 2.


Juozas Puodžiukaitis. Prieš svarstant sprendimo projektą „Dėl rajono savivaldybės 2017 metų biudžeto patvirtinimo“ siūlau balsuoti už tai, kad galėtume dalyvauti sprendimo projekto svarstymo procedūroje ir klausimą spręsti iš esmės. 


NUTARTA. Dalyvauti sprendimo projekto „Dėl rajono savivaldybės 2017 metų biudžeto patvirtinimo“ svarstymo procedūroje ir klausimą spręsti iš esmės.


BALSAVO: „už“ – 21 (vienbalsiai). 


3. SVARSTYTA. Rajono savivaldybės 2017 metų biudžeto patvirtinimo klausimas. 


Pranešėja Egidija Grigaitienė, Biudžeto ir turto skyriaus vedėja. 



Dinara Gudaitienė. Sveikatos apsaugos programoje numatyta 19 600 Eur projekto „Saugok sveikatą, kol jaunas“ tęstinumui. 2015 metais savivaldybės prisidėjimas prie šio projekto buvo išlaikant vieną etatą. Vienam etatui skiriama 19 000 Eur. O Socialinės apsaugos programoje budinčio globėjo etatui numatyta tik 7 000 Eur. Manau, kad budinčio globėjo etatas turi būti apmokamas kaip ir visi kiti etatai. Siūlau projekto  „Saugok sveikatą, kol jaunas“ etatui skirti 7 000 Eur, o kitas lėšas perkelti į rezervą. 

Egidija Grigaitienė. Čia nėra vienas etatas, o 1,25 etato. Ūkinėms išlaidoms lieka apie 3 000 Eur. 


Dinara Gudaitienė. Tarybos 2015 m. gegužės 28 d. priimtas sprendimas finansavimą skirti 1 etatui. Kad ir 1,25 etato išlaikymui 19 000 Eur yra per daug. Siūlau sumą mažinti. 

Egidija Grigaitienė. Pagal pateiktą sąmatą prašoma 1,25 etatui ir 21 600 Eur. Suma 2 000 Eur sumažinta. Budinčio etato išlaikymui numatyta 7 000 Eur, nes sausio, vasario mėnesiai jau praėjo. Projekte atlyginimai skaičiuoti 12 mėnesių. 

Martinas Eimutis. Centre numatyta 1,25 etato ir išlaikymui apie 15 000 Eur, veiklom (kurui, vykstant į mokyklas, kanceliarinėms prekėms) apie 4 000 Eur. Centras dar tik pradeda veiklą ir jeigu jam neskiriame finansavimo, tai turime kelti klausimą ko iš Centro tikimės. Per 5 mėnesius mokyklose pavyko išaiškinti ne vieną sunkios ir vidutinės depresijos atvejų. Jeigu Dinara mato, kad nereikia dirbti priklausomybių, savižudybių linkme, tai duokite pasiūlymus kaip vystyti veiklą be pajamų. 


Danutė Jurgutienė. Pirminis sprendimas buvo priimtas tada, kai nežinojome ar projektas gaus finansavimą. Finansavimas buvo gautas ir projektas vienus metus įgyvendintas. Dabar projektas yra tęstinis. Vienas etatas yra palankių sveikatos priežiūros koordinatorius, 0,25 psichologas. Yra gauti tyrimai, pagal kuriuos matyti, kad mūsų savivaldybė pirmaujanti pagal savižudybių skaičių. Lietuvos vidurkis yra mažesnis nei mūsų savivaldybės. 

Bernardinas Petras Vainius. Ateitis rajono biudžeto yra ganėtinai sudėtinga. Gavome iš Kauno apskrities valstybinės mokesčių inspekcijos informaciją, jog Šakių rajone registruotų ūkininkų ir ūkininko partnerių, 2016 metais sumokėta gyventojų pajamų mokesčio suma 976 115 Eur. Jeigu šias lėšas padalinsime iš deklaruotų pasėlių ploto (96154 ha), tai 1 ha duoda tik 10 Eur gyventojų pajamų mokesčių. Paėmiau įmonės, kurioje dirbtu, duomenis ir Grūduva (2016 metais) gyventojų pajamų mokesčio sumokėjo 141 642 Eur. Siūlau dažniau galvoti ne apie išlaidas, o apie pajamas. 

Romas Pukinskas. UAB „Šakių šilumos tinklai“ buvo numatyta skirti 74,071 tūkst. Eur paskolos už Gelgaudiškio šilumos ūkio modernizaciją dengimui. Kuriamas precedentas šią sumą išgrobstyti tariamos daugumos balsais, nors visi posėdžiavo išsklaidytai. Yra sukuriamas monolitinis, buldozerinis mechanizmas balsuoti visiškai prieš jūsų parengtą skaičių, įvelkant viską į bendrą biudžeto rėmą. Šiuo atveju pakoreguojantis laiškas, kad lyg viską reikia perkelti į rezervą viską nubraukia. Noriu priminti, kad kovo mėnesį bus grįžta prie naujo įkainio svarstymo. Paskolos dengimas nėra susijęs su įkainiu. Prašau neprarasti sveiko proto, o gerbiamą posėdžio pirmininką, prašau rasti galimybę leisti man balsuoti už šitą išimtį atskirai ir sudaryti alternatyvinę galimybę pasisakyti už trečio klausimo priėmimą pilnai, teigiamai. Norėčiau prašyti išimties balsuoti už tai, kad nebūtų keliama į rezervą, nes reikia atsikaityti ir šitas dalykas daromas pirmame ketvirtyje. 

Martinas Eimutis. Uždarosios akcinės bendrovės, savivaldybės įmonės, kurios teikia kasmet ataskaitas numato tikslus, kas bus daroma, kokių priemonių imamasi, kad būtų daugiau uždirbti ir įnešti į biudžetą arba bent jau nepatirti skolų. Manau, kad galime daugiau į biudžetą pritraukti lėšų, investuodami į bendrovių veiklą, tikėdamiesi tikslingos grąžos. Manau, kad tai neturėtų būti tik vieną kartą per metus išklausant vadovų ataskaitų. Reikia išgauti iš įmonių viziją, kuria linkme jie juda, kad uždirbtų daugiau pajamų. 

Egidija Grigaitienė. Šis dokumentas yra visos rajono savivaldybės pajamos ir išlaidos. Suma (74,071 tūkst. Eur) įkelta į administracijos direktoriaus rezervą. Kovo mėnesį taryba tvirtins šilumos kainą, kuri bus mažesnė. Siūloma sumos neskirti dabar, o žiūrėti kokia bus pateikta kaina ir kokius sprendimus taryba priims. Tiesiog tai yra, kad galėtumėte stebėti ir kontroliuoti šį procesą. Pinigai niekur nedingsta. 


NUSPRĘSTA. Pritarti sprendimo projektui (sprendimas Nr. T-25).


BALSAVO: „už“ – 19, „susilaikė“ – 2. 

4. SVARSTYTA. Turto nurašymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-26).


BALSAVO: „už“ – 21 (vienbalsiai).

5. SVARSTYTA. Turto perdavimo rajono savivaldybės administracijai klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-27).


BALSAVO: „už“ – 21 (vienbalsiai).

6. SVARSTYTA. Turto perdavimo rajono savivaldybės administracijai klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-28).


BALSAVO: „už“ – 21 (vienbalsiai).


7. SVARSTYTA. Sutikimo perimti valstybės turtą savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-29).


BALSAVO: „už“ – 21 (vienbalsiai).

Iš posėdžių salės išėjo tarybos narys Romas Pukinskas. Toliau posėdyje dalyvauja 20 tarybos narių. 


8. SVARSTYTA. Uždarosios akcinės bendrovės „Dojus agro“ atleidimo nuo nekilnojamojo turto mokesčio už 2017 metus klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-30).


BALSAVO: „už“ – 20, „nedalyvavo balsavime“ – 1.


Į posėdžių salę grįžo tarybos narys Romas Pukinskas. Toliau posėdyje dalyvauja 21 tarybos narys. 

9. SVARSTYTA. Šakių rajono savivaldybės aplinkos apsaugos rėmimo specialiosios programos 2016 m. priemonių vykdymo ataskaitos patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-31).


BALSAVO: „už“ – 21 (vienbalsiai).

10. SVARSTYTA. Šakių rajono savivaldybės aplinkos apsaugos rėmimo specialiosios programos 2017 m. priemonių vykdymo sąmatos patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-32).


BALSAVO: „už“ – 21 (vienbalsiai).

11. SVARSTYTA. Rajono savivaldybės vietinės reikšmės kelių ir rajono savivaldybės vietinės reikšmės gatvių sąrašo patvirtinimo klausimas.


Pranešėjas Kęstutis Kuncaitis, Ūkio skyriaus vedėjas. Patikslinamas gatvių ir kelių sąrašas. 

Algimantas Damijonaitis. Kas pasikeitė nuo praėjusių metų?


Kęstutis Kuncaitis. Kai žemės ūkio skyrius iš apskrities perėjo į savivaldybę, tai buvo perduotas su visu turtu, t.y. melioratorių keliai. Keliuose, kuriuose buvo daromos investicijos, padaryti kadastriniai matavimai ir dalis kelių perėjo savivaldybės žinion. Buvo netikslumų dėl kelių ilgių ir kelių susikirtimų su miško keliais. Buvo aiškinamasi kur kelio pradžia ir pabaiga. Visa informacija apie kelius yra interneto portale gis. sakiai.lt. 

Irena Haase. Ar yra gatvių, kurios yra įtrauktos į trimetę programą?


Kęstutis Kuncaitis. Į programą negalime traukti nė vienos gatvės ar kelio, jeigu jis nėra apskaitomas. 


Irena Haase. Balanse apskaitomos visos gatvės, kurios yra sąraše. Ar galima tikėtis, kad gatvei esant sąraše, atrankos būdu, esant seniūnų, bendruomenės, seniūnaičių sutikimui, bus įtrauktos į programą?

Kęstutis Kuncaitis. Taip. Tik pagal esamas finansavimo galimybes. 


Irena Haase. Paprašiau vedėjo, kad pateiktų informaciją (nuo 2010 metų) ar gatvė buvo įtraukta į trimetę programą ir kas su ja buvo padaryta. Jeigu nepadaryta, tai dėl kokių priežasčių. 


NUSPRĘSTA. Pritarti sprendimo projektui (sprendimas Nr. T-33).


BALSAVO: „už“ – 19, „susilaikė“ - 2.

12. SVARSTYTA. Darbo grupės rajono savivaldybės tarybos veiklos ataskaitų (gyventojams) projektams parengti sudarymo klausimas. 


Pranešėjas Edgaras Pilypaitis, savivaldybės mero pavaduotojas. Komitetų posėdžių metu Romas Pukinskas pageidavo būti įtrauktas į komisijos sudėtį, nors Antikorupcijos komisija savo ataskaita teikia atskirai.  


NUSPRĘSTA. Pritarti sprendimo projektui, įrašant žodžius „Romas Pukinskas – Antikorupcijos komisijos pirmininkas“ (sprendimas Nr. T-34).


BALSAVO: „už“ – 21 (vienbalsiai).

13. SVARSTYTA. Rajono savivaldybės tarybos 2016 m. vasario 5 d. sprendimo Nr. T-13 „Dėl rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ papildymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-35).


BALSAVO: „už“ – 21 (vienbalsiai).

14. SVARSTYTA. Rajono savivaldybės tarybos 2016 m. kovo 18 d. sprendimo Nr. T-92 „Dėl rajono savivaldybės švietimo įstaigų tinklo pertvarkos 2016-2020 metų bendrojo plano patvirtinimo“ pakeitimo klausimas.


Pranešėjas Elvydas Pauliukėnas, Švietimo ir sporto skyriaus vedėjas.   

NUSPRĘSTA. Pritarti sprendimo projektui (sprendimas Nr. T-36).


BALSAVO: „už“ – 21 (vienbalsiai).

15. SVARSTYTA. Šakių rajono vaikų lopšelio – darželio „Klevelis“ pavadinimo pakeitimo ir nuostatų patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-37).

BALSAVO: „už“ – 21 (vienbalsiai).

16. SVARSTYTA. Rajono savivaldybės tarybos 2001 m. sausio 30 d. sprendimo Nr. T-18 „Dėl savivaldybės kaimo kultūros namų reorganizavimo“ pakeitimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-38).


BALSAVO: „už“ – 21 (vienbalsiai).

17. SVARSTYTA. Rajono savivaldybės tarybos 2015 m. balandžio 30 d. sprendimo Nr. T-39 „Dėl atstovų į Lietuvos savivaldybių asociacijos suvažiavimą išrinkimo“ pakeitimo klausimas.


Pranešėjas Juozas Puodžiukaitis, savivaldybės tarybos narys laikinai einantis mero pareigas. 


NUSPRĘSTA. Pritarti sprendimo projektui (sprendimas Nr. T-39).


BALSAVO: „už“ – 21 (vienbalsiai).
Posėdžio pirmininkas



Juozas Puodžiukaitis
Posėdžio sekretorė



Inga Kanapeckienė

